Интерактивно учење у решавању проблема

Наставна тема: Књижевност

Наставна јединица: Два јарца, Доситеј Обрадовић

Тип часа: обрада

Облици рада: фронтални, индивидуални, групни

Методе рада: метода разговора, метода читања и рада на тексту, метода усменог излагања

Наставна средства: Читанка за други разред основне школе, маске, евалуациони листови

Циљ часа: Оспособљавање ученика да доживе, разумеју и тумаче басну,,Два јарца“

Општи исход

Ученик ће да:

- разликује књижевне врсте: песму, причу, бајку, басну, драмски текст;

- одреди главни догађај, време и место дешавања у прочитаном тексту;

- уочи главне и споредне ликове и разликује њихове позитивне и негативне особине;

- објасни значење пословице и поуке које уочавају у басни;

- наведе једноставне примере поређења из текстова и свакодневног живота;

- чита текст поштујући интонацију реченице/стиха.

Операционализовани исходи

Ученик ће да:

- разликује народну басну од ауторске;

- закључује на основу примера из свакодневног живота;

- повезује карактеристике људи са карактеристикама ликова из басни.

Међупредметна повезаност:

Свет око нас, Ликовна култура, Музичка култура, Грађанско васпитање-сазнање о себи и другима

Литература за наставника:

1. Милија Николић, Методика наставе српског језика и књижевности, ЗУНС, 2012.

2. Светлана Јоксимовић, Читанка за први разред основне школе, Фреска, Београд 2018.

Литература за ученика:

Светлана Јоксимовић, Читанка за први разред основне школе, Фреска, Београд 2018.

Међупредметне компетенције:

Дигитална, целоживотно учење, комуникација, решавање проблема, естетска компетенција

Уводни део часа:

Активности наставника: Причам причу која се десила за време дежурства у школском дворишту.

Два ученика су се препирала око тога ко ће први да стане у ред и уђе у школу то јест у своју учионицу. Пошто нису размислили како да реше проблем, закаснили су на час.

Разговарамо о њиховим поступцима

Потом ученици гледају цртани филм Доситеј Обрадовић Два јарца са You Tube

<https://www.youtu.be.com/watch?=vato2QvjbmF4>

Активности ученика: Ученици коментаришу цртани филм. Анализирају понашање ликова и њихове особине.

Главни део часа:

- Активности наставника:

- Кажем ученицима да ћемо данас разговарати о басни Два јарца, Доситеја Обрадовића.

- Записујем наслов на табли.

- О писцу (наставник)

- Изражајно читање басне

- Након кратке психолошке паузе, постављам ученицима следећа питања: Да ли вам се допала ова прича? Шта вам се допало, а шта не? О чему сте размишљали док сте је слушали?

- Дајем упутство ученицима да обрате пажњу на непознате речи, ликове и њихове поступке.

- Ученици затим сами читају причу. Заједно са ученицима анализирам непознате речи тако што неко од њих прочита целу реченицу а реч тумачи на основу смисла.

Разговарам са ученицима постављајући им следећа питања(притом користим и дидактичку апаратуру Читанке са стране 12.и 13).

Опиши место где се одвија радња ове басне?

Шта је то брвно?

Да ли су схватили јарци да су у опасности?

Како су се у опасности понашали?

Шта мислиш, како су се јарци осећали док су се свађали?

Шта мислиш о јарцима из ове басне? Образложи своје мишљење.

Прочитај дате реченице.

А) Свађом се лакше може доћи до решења.

Б) Стрпљивошћу и договором може се много постићи.

Коју од ових тврдњи сматраш тачном? Због чега?

Користећи дате речи откриј и кажи шта је писац хтео да нам поручи овом басном (тврдоглавост, свађа, опасност).

Уз помоћ слике опиши спољашњи излед јарца, козе и јарета.

После разговора и анализе питања закључили смо да је басна, у ствари, прича о људима, о њиховим добрим и лошим особинама. Причајући о људским врлинама и манама басне нас саветују како треба да се понашамо, а тај савет у басни назива се поука. Која би била поука ове басне?

1. Никад слога изгубила није.

2. Слога кућу гради а неслога је разграђује.

3. Од ин\*т\* нем\* горег з\*н\*т\*.

Ученици пишу слова која недостају уместо звездица и на тај начин откривају још једну поруку басне.

Изглед табле

Два јарца - Доситеј Обрадовић (басна)

Место догађаја - дубоки поток

Главни ликови - два јарца

Особине јарчева - тврдоглави, ратоборни, лакомислени, инате се, несложни

Разговор између јарчева - груб и без заједничког договора како решити проблем

Крај басне - тврдоглавошћу и неслогом се ништа не постиже

Активности ученика у главном делу часа.

Ученици записују наслов са табле у своје свеске.

Одговарају шта је басна и слушају наставникова објашњења.

Слушају питања и дају одговоре.

Издвајају ликове и наводе њихове поступке.

Анализирају непознате речи заједно са мном тако што прочитају реченицу и тумаче реч која је непозната.

Слушају питања наставника и дају одговоре.

Ученици раде задатке по апаратури. Изводе поуке басне. Записују поуке у свеске.

У завршном делу понављамо о томе шта смо учили, какву смо поуку то јест поруку извели и свака група црта своје решење проблема које је презентовала.

Износе своја осећања о протеклим активностима и часу.

Следећег часа применила сам интерактивно учење у решавању проблема.

Најпре сам формирала насумичне групе игром-Руковање.

Ученици из шешира извлаче цедуљице са бројевима. Не изговарајући број који су извукли, иду наоколо и рукују се са осталима-један стисак руке за сваки број. Формирају се групе тако што ученици брзо проналазе ко има исти број руковања.

На столовима су залепљени бројеви (1.,2.,3.,и 4.)група.

1. Како би сте помогли јарцима да пређу преко брвна?

2. Замисли да си се ти нашао/нашла на месту догађаја? Шта би урадио/урадила?

3. Уведи нове ликове.

4. Продужи басну.

- Презентација групе

- Драматизација

Друга група која је имала за задатак да замисли да се нашла на месту догађаја решили су проблем тако што би позвали родитеље који су имали чамац, помогли јарчевима да сиђу и превезли их својим кућама.

Интересантна прича треће групе који су увели вукове као нове ликове, који су их гледали и једва чекали да падну у воду. То су приметили јарци па је прво прошао један затим други и тако отишли својим породицама. Кући су их чекали јарићи и козе.

После презентације група уследила је драматизација.

Ученици су на крају попуњавали евалуациони лист и на тај начин извршили евалуацију свога рада.

Користили сте сопствене идеје да не

Унутар групе свако је имао задужење. да не

Шта нам се највише допало у току рада?

Шта вам је било најтеже у току рада?

Како сте се осећали у току ова два часа?

Да ли си спреман/спремна да јавно одржимо овај час?

Процени своје самопоуздање и спремност на скали од 1-5.

Петнаесторо ученика су заокружили 5, шесторо ученика 4, и три ученика тројку.

Организовали смо представу позвавши све заинтересоване. Направили смо позивнице и ученици су поделили својим вршњацима као и предшколцима.

Колеге и деца су били одушевљени.